CELEX: 62015CN0700
Language: sk
Date: 2015-12-31 00:00:00
Title: Vec C-700/15: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 31. decembra 2015 – LEK Farmacevtska Družba d.d./Slovinská republika

29.3.2016   
            
            
               SK
            
            
               Úradný vestník Európskej únie
            
            
               C 111/6
            
         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 31. decembra 2015 – LEK Farmacevtska Družba d.d./Slovinská republika
   (Vec C-700/15)
   (2016/C 111/08)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Vrhovno sodišče Republike Slovenije
   
      Účastníci konania pred vnútroštátnym súdom
   
   
      Navrhovateľka: LEK Farmacevtska Družba d.d.
   
      Odporkyňa: Slovinská republika
   
      Prejudiciálne otázky
   
   
               1.
            
            
               Možno ustanovenia kapitoly 30 KN vykladať v tom zmysle, že nie je možné, aby sa do tejto kapitoly zatriedil výrobok, ktorého základnou zložkou je účinná látka (probiotické baktérie) vyskytujúca sa v doplnkoch stravy zatriedených do colnej položky 2106 90 98 KN?
            
         
               2.
            
            
               Stačí na účely zatriedenia do kapitoly 30 KN, aby výrobca prezentoval dotknutý výrobok, obsahujúci účinnú zložku, ktorá má vo všeobecnosti priaznivé účinky na zdravie a ktorá sa často vyskytuje v doplnkoch stravy, ako liek, pričom ho ako liek uvádza na trh a predáva?
            
         
               3.
            
            
               Má sa výraz „jasne definované terapeutické alebo profylaktické vlastnosti“ – ktorý podľa ustálenej judikatúry Súdneho dvora Európskej únie predstavuje podmienku na zaradenie tovaru do kapitoly 30 KN – s ohľadom na vývoj práva Európskej únie v oblasti regulácie trhu s liekmi vykladať v tom zmysle, že zodpovedá pojmu liek v zmysle právnych predpisov Únie týkajúcich sa humánnych liekov?